Prodaja automobila u Evropi u martu pala za 76 posto

Prodaja automobila u Evropi drastično je pala u aprilu jer su mjere ograničenja zbog koronavirusa u regiji zatvorile auto salone i zaustavile proizvodnju i prodaju, pokazali su u utorak najnoviji podaci iz ove industrije.

Registracija novih automobila u EU pala je za 76,3 posto u aprilu, u odnosu na isti mjesec prije godinu dana, pokazuju podaci Evropskog udruženja proizvođača automobila (ACEA).

– Prvi puni mjesec s uspostavljenim ograničenjima zbog COVID-19 rezultirao je najjačim mjesečnim padom potražnje za automobilima od kada su započele evidencije – rekli su iz ACEA, dodajući da je broj prodanih novih automobila pao sa 1.143.046 u aprilu 2019. na 270.682 prošlog mjeseca.

Svako od 27 tržišta EU zabilježilo je dvocifren pad u aprilu, ali najveći pad zabilježili su Italija i Španija, pri čemu su registracije automobila pale za 97,6 posto, odnosno 96,5 posto.

U Njemačkoj je prodaja opala za 61,1 posto, a Francuska je u aprilu zabilježila pad od 88,8 posto.

U Velikoj Britaniji, koja više nije uključena u brojke na nivou EU, prodaja automobila pala je 97,3 posto.